fi fi fi fi en en fi fi fi fi fi fi fi fi fi fi fi fi da fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en en fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Black friday ostokset ja asiaa kuluttamisesta
Joo mä tiedän, että Black Friday oli marraskuussa ja kirjoitan tän postauksen vasta nyt, mutta parempi myöhään kun ei milloinkaan. Ajattelin siis tulla tänne jakamaan parhaimmat Black Fridayn alennuksista ostamani jutut sekä vähän ajatuksia kuluttamisesta.
Monet somessa kritisoivat Black Friday päivää siitä kuinka se lietsoo ihmisiä kulutushysteriaan. Onhan se toisaalta totta, kun Black Friday ei kosketakaan vaan yhtä päivää vaan monissa kaupoissa olikin koko viikon kestävät Black week -tarjoukset, jotka huipentui maanantain Cyber monday -tarjouksiin. Mutta mulle edelleen BF on hyvä sauma ostaa jotain juttuja, joita ostaisin muutenkin, mutta vaan halvemmalla. En usko, että yksi alennusviikko romuttaa koko elämää jos pitää järjen päässä eikä ostele mitään heräteostoksia vaan sen takia, että halvalla saa. Onhan joulun jälkeen ja juhannuksenakin alennusmyynnit, enkä ole niistä kuullut puhuttavan mitään negatiivista.
Nämä kulutusasiat ovat olleet nyt puheenaiheena ja itseäkin ne on alkanut kiinnostaa muutamia vuosia sitten. Mähän ostan lähes kaikki vaatteet kirpputorilta ja jos ostan jotain uutena, niin ostan usein alennusmyynneistä ja pyrin välttämään esimerkiksi H&m:n vaatteita, koska ne ei yksinkertaisesti kestä kovin kauaa hyvänä. Kyseisestä kaupasta saatan ostaa esimerkiksi sukkia, legginssejä tai alusvaatteita itselleni.
En ole mikään shoppailijatyyppi ja olen vuosien saatossa muokannut kulutustottumuksiani vielä enemmän. Mä voin ihan hyvin katsella ihania vaatteita ja kokeillakin niitä, mutta jättää ne silti kauppaan jos en kyseistä vaatetta juuri silloin tarvitse. Nettikaupoista ostan harvoin, koska mulle on tärkeää saada kokeilla vaatetta, enkä jaksa mitään palautusrumbaa. Ennen kirpputoreiltakin ostin paljon vaatteita, koska sieltä sai vaatteita parilla eurolla. Nykyään oon tosi tarkka myös kirpputoreilta ostaessa, mitä kannan kotiin ja tarvinko oikeasti tätä.
Muistan, kun ennen blogit oli täynnä ostosten esittelypostauksia ja ne oli mun lempipostauksia. Myös silloin mietin, tarviiko joku oikeasti kymmentä eri talvitakkia ja koin olevani huono bloggaaja, koska mulla ei oo tarjota kokoajan erilaisia asuja eri talvitakeilla. Aloinkin tehdä sitten postauksia kirppislöydöistä ja haluan nykyäänkin kannustaa ihmisiä miettimään omaa kulutustaan ja kannustaa käymään kirpputoreilla. Tarviiko kaiken olla uutta? Voisiko kirpputoreilta ostaa oman näköisiä vaatteita ja tavaroita?
Black Friday oli tosiaan poikkeus kun ostin itselleni jotain uuttakin ja toivon ainakin, että nämä ostamani Adidaksen vaatteet pysyvät hyvinä monta vuotta.
Oon tosiaan pitkään haaveillut Adidaksen vaatteista, mutta ne on niin älyttömän kalliita, enkä halua maksaa lähemmäs 100 euroa hupparista. Välillä nimittäin tuntuu, ettei kalliit vaatteet välttämättä ole yhtään sen parempilaatuisia. Niken vaatteiden laatuun oon kyllä ollut tyytyväinen joten ostin sitten testiin Adidaksen vaatteita. Ensimmäinen huppari on mulla ollut päällä lukemattomia kertoja. Se on ihanan lämmin ja rento sekä toi väri on ihan mun lemppari. Toisena ostin vetoketjullisen takin, jossa on mulle tuttua viininpunaista. Tääkin on kyllä tosi kiva. Nämä tais molemmat olla n.30-40% alennuksessa.
Jyskistä kävin hakemassa rahin päällä olevan torkkupeiton. Se taisi olla puoleen hintaan. Se on muuten tosi lämmin, ihanan pehmeä ja sopii täydellisesti meidän sisustukseen. Toivottavasti se olisi myös laadultaan hyvä, eikä hajoa tai mene heti huonoksi.
Jollyroomilta olin suunnitellut katsovani lisää näitä lego säilytyslaatikoita. Black Fridayna ne olikin mun onneksi alennuksessa joten tilasin pari vaaleanpunaista laatikkoa meidän tytölle.
Millainen kuluttaja sä olet? Ostatko uutena vai käytettynä? Hyödynnätkö alennusmyyntejä?
Viime postauksessa listasin vuoden 2018 kohokohtia joten luonnollisena jatkumona sille, listaan nyt tavoitteita vuodelle 2019. En tykkää tehdä mitään uuden vuoden lupauksia, mutta nämä ovat sellaisia asioita, joita haluaisin saavuttaa tänä vuonna. En usko, että teen tänä vuonna Summer bucket list -postausta joten teen kesätavoitteita yhteen näistä kohdista.
1. Ota rennommin! Haluaisin oppia olemaan arjessa rennompi. Jotenkin ajattelen, että monet asiat menee pilalle jos poikkeaa rutiineista tai ei pidä tietyistä jutuista kiinni lasten kanssa. Varsinkin nyt kolmen lapsen äitinä olen laskenut omaa vaatimustasoani, mikä on vaan hyvä asia. Olen huomannut, ettei lapset siitä mene pilalle. Haluan olla johdonmukainen ja rajat pitävä vanhempi, mutta en mä halua olla mikään tiukkapipo kuitenkaan.
2. Älä väsytä itseäsi arjessa! Tämän äärelle olen pysähtynyt nyt lähiaikoina. Mä olen suorittaja ja en saa rauhaa esimerkiksi jos pyykit on viikkaamatta tai joku muu juttu tekemättä. Joten haluaisin oppia rentoutumaan arjen sotkuista huolimatta. Mun ei tarvitse olla 24/7 töissä, vaikka kotiäitinä olenkin.
3. Tee kesällä paljon asioita, joita et ole voinut tehdä raskauden tai pienen vauvan vuoksi. Haluan tänä vuonna käydä huvipuistossa, kokeilla suppailua ja kiipeilyä kiipeilypuistossa.
4. Remontoi kotia, mutta älä menetä hermojasi! Pienten lasten kanssa remppaaminen ei tosiaan oo mitään helppoa, mutta onnistuu kyllä. Meidän pitäisi vaihtaa eteiseen, olohuoneeseen ja keittiöön laminaatti ja vielä viimeistellä lastenhuone ja naputella sinne mm. listoja.
5. Yritä pitää bloggaamista yllä. Oon joutunut laskemaan vaatimustasoani bloggaamisen suhteen kolmannen lapsen synnyttyä. Mun ykkösprioriteetti on kuitenkin lapset/perhe ja tämä blogi on mun rakas harrastus - ei työ. Vaikka kuinka haluaisin blogata 2-3 kertaa viikossa, niin käytännössä en ehdi niin tehdä. Haluaisin kuitenkin blogata edes kerran viikossa enkä halua tätä lopettaa. Oon myös innoissani siitä, että tälle vuodelle on jo ensimmäinen yhteistyö sovittuna!
6. Panosta Instagramiin enemmän, mutta samalla vähennä somen käyttöä. Vaikuttaa ristiriitaiselta tavoitteelta, mutta ei lopulta ole. Haluan tänä vuonna panostaa enemmän Instagramiin ja tehdä sinne enemmän videoita, joissa myös mun persoonaa tulisi enemmän esille. MUTTA haluan samalla vähentää muun somen käyttöä (ja myös sen Instagramin), etten selaisi sitä turhaan.
7. Panosta ihmissuhteisiin. Parisuhde, lapset, ystävät ja myös sukulaiset. Haluan panostaa lähimpiin suhteisiin enemmän, vaikka omasta mielestäni ne on ollut viime vuonnakin ihan hyvällä tasolla. Mutta hyvät ihmissuhteet on tärkeä asia, joka antaa voimavaroja arkeen.
8. Älä hukkaa itseäsi äitiyteen. Haluan pitää mielessä, että olen myös muutakin kuin äiti. Siksi joudun korostamaan oman ajan tärkeyttä itselleni joka vuosi, että tekisin paljon asioita myös ilman lapsia.
9. Tee minimalisti -haaste loppuun. Aloitin tuossa tammikuun alussa raivaamaan tavaraa niin, että poistin ekana päivänä (31 tavaraa, toisena päivänä 30 jne). Teen siitä erikseen vielä postauksen. Tuun onnelliseksi siitä, että meidän kodissa ei ole turhia tavaroita. Joten se vaatii koko vuoden karsimista ja myös sitä, ettei sitä tavaraa tulisi hirveästi kotiin. Se tosin on haastavaa lapsiperheessä, mutta siksipä tollasia minimalistihaasteita täytyykin tehdä joskus.
10. Panosta omaan hyvinvointiin. Nukkuminen, liikkuminen tai hemmottelu vaikka hieronnalla.
+ Elä hetkessä, nauti, unelmoi, ole rohkea, pidä rajat, itke ja naura vuonna 2019!♥
Talvitakki - Vila | Neule - Kirpputori/Noisy May | Tunika - H&m | Legginssit - Cubus | Kengät - Kirpputori
Millaisia tavoitteita teillä on tälle vuodelle?
Category: lifestyle, oma elämä
25 asiaa, joita minulle tapahtui vuonna 2018
sunnuntai 6. tammikuuta 2019
• Tein positiivisen raskaustestin tammikuussa ja heti vatsa alkoi turvota niin, että piti mennä äitiysvaatekaupoille
• Itkin ilosta, kun sain tehdä yhteistyöpostauksen Suomen voimistelutuotteelle (postaukseen tästä)
• Kävin Seinäjoen kirjastossa kuuntelemassa Mikko Harjun keikkaa
• Maaliskuussa olin Tampereella bloggaajien miitissä
• Raskausviikolla 9 aloin oksentaa päivittäin ja melkein koko kevään olinkin pää pöntössä
• Kävin keväällä meidän seurakunnan solun (pienryhmän) johtajuuskoulutuksen
• Huhtikuussa ilmoitettiin raskaudesta someen ja näihin ilmoituksiin tuli paljon onnitteluja♥
• Käytiin Timon kanssa kahdestaan kauan haaveilemallani Pikku G:n keikalla. Meinas mennä vaan koko keikka pilalle raskauspahoinvoinnin vuoksi ja kävinkin yökkäilyn lomassa ottamassa ulkona vähän happea.
• Toukokuu oli jo tosi lämmin ja silloin kävin uimassa
• Vietettiin iskän 50-vuotisjuhlia
• Vietettiin mun isomummun 90-vuotisjuhlia
• Olin blogiyhteistyön puitteissa blogimiitissä Joutsassa Lomaleivon mökeillä kokonaisen viikonlopun (postaukseen tästä)
• Olin elämäni ensimmäistä kertaa ulkoporeammeessa
• Kävin kiertämässä yhden reitin Leivonmäen kansallispuistossa
• Näin yhden elämäni kauneimmista auringonlaskuista
• Juhannuksen vietin tuttuun tapaan Keuruulla Konffassa
• Juhannuksena istuin myös päivystyksessä, kun astuin lelutraktorin päälle ja piti ihan tikkejä laittaa
• Oltiin lastenleirillä koko perheenä ja mä olin siellä musiikkivastuussa
• Olin mun veljen häissä
• Musta tuli myös ensimmäistä kertaa täti
• Sain tehdä ihanan yhteistyön Cream Bearin kanssa (postaukseen tästä)
• Syyskuussa saatiin viettää pitkästä aikaa Timon kanssa aikaa kahdestaan ja oltiin yksissä häissäkin
• Lokakuussa syntyi meidän R-poika
• Ostettiin vihdoin uusi auto, johon mahtuu kolme isofix-lastenistuinta takapenkille
• Joulua vietettiin perheen ja läheisten kesken - ja meidän perhe on nyt valmiina uuteen vuoteen♥
Millainen vuosi teillä oli? :)
Category: lifestyle, oma elämä
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Black friday ostokset ja asiaa kuluttamisesta
10 tavoitetta vuodelle 2019
25 asiaa, joita minulle tapahtui vuonna 2018
CopyRight © | Theme Designed By Hello Manhattan